બેન્કરપ્સીથી બેંકોને લોનની વસૂલાત મળી જશે ખરી? આરબીઆઈ દ્વારા બેંકોની એનપીએની તપાસ કરવી જોઈએ, અને કસૂરવારો સામે આકરા પગલા લેવાવા જોઈએ. રીઝર્વ બેંક ઓફ ઈન્ડિયાએ ફેબ્રુઆરીમાં બેન્કરપ્સી સાથે સંકળાયેલા નવા નિયમ લાગુ કર્યા હતાં, તેમાં બેંકોને લોન રીકાસ્ટ કરવા માટે 180 દિવસની સમય મર્યાદા આપવામાં આવી હતી. જો કે નવા નિયમ લાગુ કર્યાં તે પહેલાં આવી કોઈ મર્યાદા નહોતી. હવે સોમવારે જ લોન ચૂકવવામાં નિષ્ફળ કંપનીઓને આપવામાં આવેલો સમય સમાપ્ત થઈ ગયો છે. હવે પછી આરબીઆઈના નવા કાયદા મુજબ કંપનીઓને ઈનસોલ્વેન્સી એન્ડ બેન્કરપ્સી કોટ અંર્તગત કોર્ટમાં લઈ જશે. ભારતીય બેંકોના સરવૈયા પ્રમાણે 14.70 લાખ કરોડ રૂપિયાની સ્ટ્રેસ્ડ લોન છે, આરબીઆઈ પહેલાં 40 મોટા ડિફોલ્ટર્સને કોર્ટમાં ઘસડી જવાની સલાહ આપી ચૂકી છે.